KOMMISSIONENS FORORDNING (EF) Nr. 2408/98 af 6. november 1998 om ændring af bilag V til Rådets forordning (EØF) nr. 259/93 om overvågning af og kontrol med overførsel af affald inden for, til og fra Det Europæiske Fællesskab (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (1), senest ændret ved Kommissionens beslutning 98/368/EF (2), særlig artikel 16, stk. 1, og

ud fra følgende betragtninger:

(1) I medfør af Rådets afgørelse 93/98/EØF (3), har Det Europæiske Fællesskab været part i Basel-konventionen om kontrol med grænseoverskridende overførsel af farligt affald og bortskaffelsen heraf siden den 7. februar 1994;

(2) ifølge artikel 16 i forordning (EØF) nr. 259/93, som ændret ved forordning (EF) nr. 120/97 (4), skal bilag V til nævnte forordning ændres, idet der fuldt ud tages hensyn til affald, der er opført på den liste over affald, som er vedtaget efter artikel 1, stk. 4, i Rådets direktiv 91/689/EØF af 12. december 1991 om farligt affald (5), ændret ved direktiv 94/31/EF (6), og på enhver liste over affald, der efter Basel-konventionen betegnes som farligt;

(3) på den fjerde partskonference under Basel-konventionen blev der vedtaget en beslutning (»beslutning IV/9«) om tilføjelse af et nyt bilag VIII og IX til konventionen, henholdsvis med affald, der betegnes som farligt efter konventionens artikel 1, stk. 1, litra a), og affald, der ikke er omfattet af konventionens artikel l, stk. 1, litra a);

(4) i medfør af Basel-konventionens artikel 18, stk. 2, litra c), træder nævnte bilag VIII og IX i kraft for alle de parter, som ikke har meddelt depositaren, at de ikke kan godkende dem, seks måneder efter, at depositaren har udsendt underretning om vedtagelsen;

(5) ifølge Basel-konventionens artikel 1, stk. 1, litra b), regnes affald, der ikke er omfattet af artikel l, stk. 1, litra a), men som af en part defineres som eller anses for at være farligt affald i henhold til den pågældende parts nationale lovgivning, for »farligt affald« i konventionens forstand; ved Basel-konventionens artikel 4, stk. 11, er det fastsat, at intet i konventionen hindrer en part i at stille yderligere krav, som er forenelige med bestemmelserne i konventionen og i overensstemmelse med international ret, med henblik på en bedre beskyttelse af menneskers sundhed og miljøet; nærværende ændring af bilag V foregriber derfor ikke fremtidige beslutninger vedrørende bilag V, navnlig hvad angår vedtagelse af strengere fællesskabsforanstaltninger;

(6) af hensyn til en effektiv gennemførelse af beslutning II/12 og III/1, truffet af henholdsvis den anden og den tredje partskonference under Basel-konventionen, er det vigtigt, at alt affald, der betegnes som farligt, det være sig i henhold til Basel-konventionen eller i henhold til Fællesskabets lovgivning, opføres i bilag V; de nye bilag VIII og IX til Basel-konventionen udgør imidlertid den seneste klassifikation af farligt affald; i tilfælde af tvister eller uoverensstemmelser anses det - på dette stadium - for hensigtsmæssigt, at disse nye bilag respekteres; eksport af affald, der er opført i del 1, liste B (Basel-konventionens bilag IX), forhindres derfor ikke af bilag V til forordning (EØF) nr. 259/93, da det pågældende affald ikke er betegnet som farligt efter Basel-konventionens artikel 1, stk. 1, litra a);

(7) i overensstemmelse med indledningen til Basel-konventionens bilag VIII kan medlemsstaterne i undtagelsestilfælde, på grundlag af dokumentation forelagt på passende vis af indehaveren, afgøre, at en given affaldstype i bilag V er undtaget fra eksportforbuddet i artikel 16, stk. 1, i forordning (EØF) nr. 259/93, som ændret, hvis det pågældende affald ikke fremviser nogen af de egenskaber, der er opført i bilag III til direktiv 91/689/EØF, under hensyntagen til de i Rådets beslutning 94/904/EF (7) fastsatte grænseværdier for så vidt angår H3 til H8 i nævnte bilag;

(8) i overensstemmelse med indledningen til Basel-konventionens bilag IX samt artikel 1, stk. 4, andet led, i direktiv 91/689/EØF og indledningen til bilag II til forordning (EØF) nr. 259/93 udelukker den omstændighed, at en affaldstype ikke er opført i bilag V eller er opført i del 1, liste B, ikke, at dette affald, i undtagelsestilfælde, betegnes som farligt og derfor underkastes eksportforbuddet i artikel 16, stk. l, i forordning (EØF) nr. 259/93, hvis det udviser nogen af de egenskaber, der er opført i bilag III til direktiv 91/689/EØF, under hensyntagen til de i beslutning 94/904/EF fastsatte grænseværdier for så vidt angår H3 til H8 i nævnte bilag;

(9) i sådanne tilfælde bør det påtænkte importland underrettes herom, og medlemsstaterne bør anmelde sådanne tilfælde til Kommissionen, som videresender oplysningerne til de andre medlemsstater og til Basel-konventionens sekretariat; Kommissionen kan fremsætte bemærkninger på grundlag af de indsendte oplysninger og i givet fald forelægge forslag til tilpasning af bilag V til det i medfør af artikel 18 i Rådets direktiv 75/442/EØF om affald (8), senest ændret ved Kommissionens beslutning 96/350/EF (9), nedsatte udvalg;

(10) bilag V til forordning (EØF) nr. 259/93 bør derfor ændres i overensstemmelse med det overfor anførte;

(11) de i denne forordning fastsatte foranstaltninger er i overensstemmelse med udtalelse fra det ved artikel 18 i direktiv 75/442/EØF nedsatte udvalg -

UDSTEDT FØLGENDE FORORDNING:

Artikel 1

Bilag V til forordning (EØF) nr. 259/93 affattes som angivet i bilaget til nærværende forordning.

Artikel 2

Nærværende forordning foregriber ikke fremtidige beslutninger vedrørende ændringer i bilag V til forordning (EØF) nr. 259/93, navnlig hvad angår muligheden for at vedtage strengere fællesskabsforanstaltninger i overensstemmelse med Basel-konventionens artikel 1, stk. 1, litra b), og artikel 4, stk. 11.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. november 1998.

På Kommissionens vegne

Ritt BJERREGAARD

Medlem af Kommissionen

(1) EFT L 30 af 6. 2. 1993, s. 1.

(2) EFT L 165 af 10. 6. 1998, s. 20.

(3) EFT L 39 af 16. 2. 1993, s. 1.

(4) EFT L 22 af 24. 1. 1997, s. 14.

(5) EFT L 377 af 31. 12. 1991, s. 20.

(6) EFT L 168 af 2. 7. 1994, s. 28.

(7) EFT L 356 af 31. 12. 1994, s. 14.

(8) EFT L 194 af 25. 7. 1975, s. 39.

(9) EFT L 135 af 6. 6. 1996, s. 32.

BILAG

»BILAG V

INDLEDNING

1. Bilag V indskrænker ikke anvendelsen af direktiv 75/442/EØF, som ændret ved direktiv 91/156/EØF og direktiv 91/689/EØF.

2. Dette bilag består af tre dele, hvoraf del 2 og 3 kun finder anvendelse, hvis del 1 ikke finder anvendelse. For at afgøre, om en given affaldstype er omfattet af bilag V til Rådets forordning (EØF) nr. 259/93, undersøges det derfor først, om affaldstypen er opført i del 1 i bilag V; hvis dette ikke er tilfældet, om den er opført i del 2, og hvis dette ikke er tilfældet, om den er opført i del 3.

Del 1 er opdelt i to afsnit: afsnit A, der indeholder affald, der er klassificeret som farligt i medfør af Basel-konventionen, og som derfor er underkastet eksportforbuddet, og afsnit B, som indeholder affald, der ikke er omfattet af eksportforbuddet.

Hvis en affaldstype er opført i del 1, skal det derfor undersøges, om den er opført i afsnit A eller i afsnit B. Kun hvis en affaldstype hverken er opført i afsnit A eller B i del 1, skal det undersøges, om den optræder i del 2 eller 3, og er dette tilfældet, er affaldet omfattet af eksportforbuddet.

3. Medlemsstaterne kan i undtagelsestilfælde, på grundlag af dokumentation forelagt på passende vis af indehaveren, bestemme, at en given affaldstype i dette bilag er udelukket fra eksportforbuddet i artikel 16, stk. 1, i forordning (EØF) nr. 259/93, som ændret, hvis det pågældende affald ikke udviser nogen af de egenskaber, der er opført i bilag III til direktiv 91/689/EØF, under hensyntagen til de i beslutning 94/904/EF fastsatte grænseværdier for så vidt angår H3 til H8 i det nævnte bilag.

I sådanne tilfælde underretter den pågældende medlemsstat det påtænkte importland, inden den træffer beslutning herom. Medlemsstaterne skal inden udgangen af hvert kalenderår anmelde sådanne tilfælde til Kommissionen, som videresender oplysningerne til de andre medlemsstater og til Basel-konventionens sekretariat; Kommissionen kan fremsætte bemærkninger på grundlag af de indsendte oplysninger og i givet fald forelægge det i medfør af artikel 18 i direktiv 75/442/EØF nedsatte udvalg forslag til tilpasning af bilag V til Rådets forordning (EØF) nr. 259/93.

4. At en given affaldstype ikke er opført i dette bilag eller er opført I del 1, liste B, udelukker ikke, at dette affald, i et givet tilfælde, betegnes som farligt og derfor underkastes eksportforbuddet artikel 16, stk. 1, i forordning (EØF) nr. 259/93, hvis det udviser nogen af de egenskaber, der er opført i bilag III til direktiv 91/689/EØF, under hensyntagen til de i beslutning 94/904/EF fastsatte grænseværdier for så vidt angår H3 til H8 i det nævnte bilag, som fastsat i artikel 1, stk. 4, andet led, i direktiv 91/689/EØF og i overskriften til bilag II til forordning (EØF) nr. 259/93.

I sådanne tilfælde underretter den pågældende medlemsstat det påtænkte importland, inden den træffer beslutning herom. Medlemsstaterne skal inden udgangen af hvert kalenderår anmelde sådanne tilfælde til Kommissionen, som videresender oplysningerne til de andre medlemsstater og til Basel-konventionens sekretariat. Kommissionen kan fremsætte bemærkninger på grundlag af de indsendte oplysninger og i givet fald forelægge det i medfør af artikel 18 i direktiv 75/442/EØF nedsatte udvalg forslag til tilpasning af bilag V til Rådets forordning (EØF) nr. 259/93.

DEL 1

>TABELPOSITION>

>TABELPOSITION>

DEL 2

>TABELPOSITION>

DEL 3

Affald fra bilag III og IV til forordning EØF nr. 259/93. Affald betegnet med AB 130, AC 020, AC 250, AC 260, AC 270 og AD 160 er slettet, da disse affaldsformer efter proceduren i artikel 18 i direktiv 75/442/EØF klart er betegnet som ikke-farlige og derfor ikke underkastet eksportforbuddet

>TABELPOSITION>

>TABELPOSITION>